Коран глава 98
ОЧЕВИДНИ ЗНАКДато у Меки. — 8 стихова.
У име Бога благога и милосрднога.

1. Невјерни, међу онијем који су примили Писма, као и идолопоклоници, нијесу се одцијепили прије него се појавио очевидни знак Божје доброте,

2. Посланик, који долази од стране Божје, и који им чита листове у којима су истинита Писма.

3. Они који су примили Писма нијесу се подијелили на раздјеле прије него им је престављен очевидни знак.

4. Шта им се заповиједа, ако не да обожавају Бога искреном вјером, да буду одани Богу, да свршвају молитву, да чине милостињу? То је истинска вјера.

5. Невјерни, између онијех који су примили Писма, и идолопоклоници, вјечито ће остати у пакленој ватри. Они су гори од свијех створенијех суштастава.

6. Они који вјерују и чине добро бољи су од свијех створенијех суштастава.

7. Њихова је награда код Бога: Еденски вртови орошени текућим водама; они ће у њима вјечно становати.

8. Бог ће бити задовољан с њима, а они ће бити задовољни с њим. Ето шта је спремљено оному који се боји Господа.

Коран у преводу Миће Љубибратића